बालक इलेवन और परकोटा की टीमों ने जीते मैच
सागर डिवीजन क्रिकेट एसोसिएशन के तत्वाधान में वनडे इंटर क्लब क्रिकेट टूर्नामेंट खेला जा रहा है। एमपीसीए मैदान पर खेले गए मुकाबले में टॉस जीतकर पहले बल्लेबाजी करते हुए एसएससी क्लब की टीम 27.4 ओवरों मे 101 रन बनाकर ऑलआउट हो गई। टीम के लिए शोएब अंसारी ने 25 एवं महेंद्र सेन ने 16 रन बनाए। बालक इलेवन की ओर से नवीन जेम्स और दुष्यंत परस्ते ने 3-3 एवं अक्षय मौर्य ने 2 विकेट लिए। लक्ष्य का पीछा करने उतरी बालक इलेवन की टीम ने शुभम व्यास के शानदार नाबाद 77 रनों की बदौलत 17.2 ओवरों में 2 विकेट पर 104 रन बनकर मैच जीत लिया। शुभम के अलावा प्रांजल जैन ने 11 रन बनाए।
विश्वविद्यालय मैदान पर खेले गए मुकाबले में परकोटा इलेवन टॉस जीतकर पहले बल्लेबाजी करते हुए 30.3 ओवरों में 209 रनों पर ऑलआउट हो गई। टीम के लिए पुष्पेंद्र सिंह ने 97, खालिद खान ने 39, नीरज दुबे ने 18 एवं सतीश सूर्यवंशी ने 15 रनों का योगदान दिया। यंग स्टार की ओर से माही जैन ने 4 एवं तन्मय पांडेय ने 3 विकेट लिए। लक्ष्य का पीछा करने उतरी यंग स्टार की पूरी टीम 35.2 ओवरों में 142 रनों पर ऑलआउट हो गई। टीम के लिए धीरेश कश्यप एवं मुकेश कुमार ने 26-26 रन बनाए जबकि राजीव मेहरा ने 23 रन बनाए। परकोटा इलेवन की ओर से पुष्पेंद्र सिंह ने 5 एवं बसंत तिवारी ने 2 विकेट लिए। गुरुवार को एमपीसीए मैदान पर सुपर टाइगर और परकोटा इलेवन तथा विश्वविद्यालय मैदान पर आईजीएस अौर जय मां दुर्गा क्लब के बीच मुकाबला खेला जाएगा।
सागर . नगर निगम स्टेडियम में खेली जा रही डॉ. हरीसिंह गौर राज्य स्तरीय हॉकी प्रतियोगिता में बुधवार को हुए मुकाबले में रोज ब्रदर्स सागर ने जबलपुर को 6-1 के बड़े अंतर से हराया। पहला हाफ 1-1 से बराबर रहा। दूसरे हाफ में रोज ब्रदर्स के चाचा-भतीजे यानी कि नफीस और अमीन की जोड़ी ने दनादन गोल दागे। नफीस ने 4 और अमीन ने दो गोल दागे। निर्णायक अनवर खान एवं रईस खान रहे। सलीम खान ने बताया कि गुरुवार को दो मुकाबले होंगे। न्यू बॉयस एवं टाउन क्लब और रॉयल क्लब और भोपाल बादशाह के बीच मुकाबला होगा।
रोज ब्रदर्स ने जबलपुर को 6-1 से हराया
hin_Deva awa_Deva hin_Deva hin_Deva awa_Deva